钦定古今图书集成/明伦汇编/宫闱典/第029卷 > 崇德元年
## 钦定古今图书集成/明伦汇编/宫闱典/第029卷 > 崇德元年

《大清会典》。崇德元年

册立中宫嫡妃、为

皇后礼。是日设黄幄于

清宁宫前。设黄案于幄内正中。设册宝案于黄案。

之东。诸王文武各官俱于

崇政殿前齐集。两翼序立

上御殿陞座。内院官请

旨行册封礼。内院官捧册宝置案上。册左宝右、持节

官二员前导。执事官举册宝案行至

清宁宫黄幄前

皇后出迎。内院官自案上捧取册宝、置于东案上、西

向立。将满洲、蒙古、汉字三体册文、次第宣读毕。先捧册、次捧宝、授二女官。二女官跪接恭献

皇后、

皇后次第跪受。转授侍立二女官。二女官跪接置黄

案上毕。设金椅于黄案之北。仪仗陈于黄幄之南。东西相向。

皇后陞金椅座。内院官持节回至

崇政殿。以册封礼毕、复

命。　是日、

皇后率公主王妃大臣命妇等、至

崇政殿序立于

皇上前行六拜三跪三叩头礼毕。

皇后还宫、“陞座。”

诸妃、率公主王妃大臣命妇等、于

皇后前、行六拜三跪三叩头礼。诸王文武各官于
皇上前行庆贺礼。王等率满洲各官上《满洲》表文。鸣

赞官赞“排班。” 赞“进” 、赞“跪。” 王等皆跪。内院官捧表跪。宣毕。鸣赞官赞叩头。王等行三跪九叩头礼。次蒙古诸王大臣上蒙古表文，次汉诸臣上汉字表文，俱照前次第宣读行礼。

赐宴。谢

恩礼毕。

上还宫。众皆退

皇后冠服：凡庆贺大典，冠用东珠镶顶。礼服用黄色。

《秋香色》五爪龙段、妆段、凤凰翟鸟等段，随时酌量服御。

皇后卤簿。

龙凤旗四对。用黄红青黑云段为质。上描金龙凤各一、长四尺五寸、阔五尺四寸。红油薰竹竿、长一丈四尺九寸。间缠以藤。下钉铁箍、上安金顶、饰以红缨

金节一对。朱红攒竹竿、长一丈五寸。下钉铁𨱔、上安贴金铜鹅项钩、携铜索天盘。下系红线圆绦。间挂红缨球八个。各罩绿皮帽。四角缀贴金铜铃。外用黄素纱绣五色《龙凤》为衣笼之吾杖二对。朱漆攒竹为之、长七尺。两末贴金铜箍、沥粉贴金云二段

立瓜二对。朱漆攒竹柄、贴金木瓜、立置其首、承以贴金龙头。下钉贴金铜箍、共长六尺八寸三分。瓜及龙头、长一尺六寸三分

卧瓜二对，与《立瓜》制同。但瓜卧置其首，共长七尺三分。

黄段九凤曲柄伞一把。顶径五尺，冒以黄段绣云文，垂三檐。上檐高一尺。中下檐各高八寸五分。每檐绣彩凤三带二条、各长三尺、宽二寸。上绣云文风衣二个、方一尺二寸。四角绣云文伞骨三十二根。铁竹相间、铜丝铜叶拴钉。当柄曲处用铁心贴金龙头承伞高二尺。红油攒竹柄长一丈一尺。间缠以藤。顶安贴金木葫芦。黄段宝相花直柄伞四把，黄段为之，每檐各绣“宝相花” 直柄、长一丈五寸。馀制同曲柄伞。红段瑞草直柄伞二把，红段为之，每檐各绣“瑞草” 文。馀制同黄段伞。

青段九凤直柄伞二把。每檐各销金凤三。《带》及风衣、俱销金云文。馀制同黄段伞

黑段九凤直柄伞二把。制同青段伞

红方伞二把。红素段为之。顶方五尺、垂三檐。馀制同青段伞

黄段龙凤扇二把。高二尺三寸、阔二尺四寸。边阔五寸。面绣龙凤。背销金团龙。挟口两面贴青绿片金六块。红油合竹，柄长一丈九寸。下钉黄铜箍

红段龙凤扇二把。制同黄龙凤扇

金黄段素扇二把。制同黄龙凤扇

红段鸾凤扇二把。高二尺三寸。阔一尺九寸。面红段绣鸾凤。边白段绣雉尾。背青段销金火焰云文。黑油合竹柄。制与龙凤扇同

拂子一对。用红马尾为之、泥金桦木柄、长二尺

六寸八分，两末钉钑金凤头尾

金炉一对。以朱红漆竿举之。两末、雕贴金凤头尾。竿首钉镀金钩

金瓶一对

金香盒一对

金唾壶一个

金盆一面。已上俱赤金质、钑龙凤山水、云珠、火焰、莲瓣、花草。嵌珊瑚、青金松子等石

马杌一座。高一尺四寸五分、方一尺八寸五分。面厚一寸三分。木质朱漆彩画金云凤、钑花云金叶装钉

金交椅一把。面阔二尺二寸。进深一尺。后高三尺。前高一尺七寸五分。木质埽金罩，漆钑龙凤。金叶装钉，穿以黄线匾绦，四垂黄线流苏。织金黄绮褡裆

金脚踏一个。阔一尺八寸、深九寸五分、高四寸二分。木质、埽金罩、漆钑花、金叶装钉。织金黄绮踏褥

凤辇一乘。柱高三尺六寸，面阔五尺二寸，进深五尺二寸。顶高一尺，方五尺七寸。座高一尺八寸，面阔六尺五寸，进深六尺四寸。周围栏柱绦环雕花卉，朱漆贴金饰。中设宝座，下有仙桥。座穿以藤。《窗槅》穿以石。青线。顶衣用黄结罗为之，销金凤沥水二层。黄段里衣，外垂朱帘。直杆四根，各长二丈；内扛四根，各长八尺；外扛八根，各长五尺六寸；短扛四根，各长四尺二寸：俱朱漆赤金、顶钑凤文，嵌青金珊瑚、松子等石。扛末装金凤头尾事件全。

“红油凳四条。” 《拓叉》二件。

黄布幰衣、油绸雨衣、各一件

仪舆二乘。面阔三尺二寸，进深四尺九寸。柱高三尺四寸。顶阔三尺五寸，进深五尺二寸，高九寸。辕长一丈七尺五寸，轮高四尺八寸。俱施黄油赤金。顶镀金叶片装钉，黄云段。车衣重檐沥水红绸里。

黄布幰衣、油绸雨衣、黄毡顶、各一件

大仪轿一乘，面阔二尺九寸，进深四尺、高四尺八寸。顶阔三尺五寸，进深四尺六寸。顶楼八瓣，每瓣面阔一尺、高一尺五寸。俱施黄油贴金云龙凤绦环，嵌五色宝石。黄绫衣，上销金龙凤沥水二层。直竿二根，各长一丈七尺五寸；横竿二根，各长九尺三寸；短扛四根，各长二尺八寸；肩扛八根，各长五尺八寸；撑竿二根、各长二尺六寸。俱朱漆。轿顶饰金凤十二。金顶钑海马文、嵌青、红蓝三色宝石。轿扛装镀金铜凤头尾事件全。

黄布幰衣、油绸雨衣、黄毡顶、各一件